لبيولوجيا

لبيولوجيا (ب نݣليزية Biology) هو لعلم اللي كيدرس الحياة وكل ما يتعلق بها. هاد العلم كيركز على الكائنات الحية، كيفاش كتعيش، كيفاش كتنمو، و كيفاش كتتفاعل مع المحيط ديالها. من النباتات والحيوانات حتى للميكروبات، لبيولوجيا كتعطينا نظرة عميقة على كيفية شتغال الحياة بكل تفاصيلها.

 لفروع ديال لبيولوجيا 

 علم الخلايا: كيبحث فتركيب ووظيفة الخلايا، اللي هي الوحدة الأساسية للحياة. كيتعلمو كيفاش الخلايا كتشتغل و كيفاش كتنقاسم.
 علم الوراثة: كيعتني بدراسة الجينات وكيفاش كتنتقل الصفات من جيل لجيل. هادشي كيساعدنا نفهمو كيفاش الأمراض الوراثية كتنتشر وكيفاش يمكن نتعاملو معها.
 علم البيئة: كيدرس العلاقة بين الكائنات الحية وبيئتها. كيفاش الكائنات كتعيش مع بعضها وتؤثر على البيئة، وكيفاش البيئة كتأثر على الكائنات.
 علم الأحياء الدقيقة: كيختص بدراسة الكائنات الصغيرة اللي ماكنقدروش نشوفوها بالعين المجردة، بحال البكتيريا والفيروسات.

 أصل تسمية لبيولوجيا 
السمية "بيولوجيا" جات من جوج كلمات د ليونانية: "بيوس" (Βίος) اللي كتعني "الحياة"، و**"لوݣوس" (Λόγος)** اللي كتعني "العيلم" أولا "الدراسة". هاد جوج لكلمات كانو كيتستعملو فالعهد القديم للإشارة للدراسة العلمية للحياة. المصطلح "بيولوجيا" بان لمرة اللولة من عند العالِم الفرانساوي جان باتيست لامارك في تواخر القرن الثمنطاش وبداية القرن التسعطاش. لامارك استخدم هاد المصطلح باش يعبر على العلم اللي كيدرس الكائنات الحية، وكيفاش كتعمل وتنمو وتتفاعل مع المحيط ديالها.

 التاريخ 
وخا علم الأحياء بالشكل اللي نعرفوه دابا هو حديث نسبيًا، لكن العلوم اللي كتشملها الأحياء ولا اللي كتعلق بها كانت كتتدرس من زمان بزاف. الفلسفة الطبيعية كانت كتتدرس فبلاد الرافدين ومصر وشبه القارة الهندية والشينوا. ولكن أصول علوم الأحياء الحديثة والطريقة ديالها فدراسة الطبيعة جاو من اليونان القديمة. أبقراط كان هو المؤسس ديال علم الطب، وزيد عليه أرسطو اللي ساهم بزاف فتطوير علم الأحياء، وكتب بزاف على الطبيعة، بحال كتاب "تاريخ الحيوانات" اللي كان عندو أهمية كبيرة. من بعد، جات أعمال أكثر تجريبية ركزت على الأسباب البيولوجية وتنوع الحياة. ثيوفراستوس كتب مجموعة كتب فعلم النبات اللي كانت أهم الكتب فهاد المجال من العصور القديمة حتى لقرون لوسطانية.

العولاما المسلمين زادوا إسهامات مهمة فعلم الأحياء، بحال الجاحظ، وأبو حنيفة الدينوري اللي كتب على علوم النباتات، وأبو بكر الرازي اللي كتب فالتشريح وعلم وظائف الأعضاء. المسلمين عطاو إهتمام خاص للطب، وترجموا علوم اليونانيين وزادوا عليها بزاف. أما الإسهامات ديالهم فالتاريخ الطبيعي كانت معتمدة بشكل كبير على أفكار أرسطو.Magner, Lois N. (2002). A History of the Life Sciences, Revised and Expanded. CRC Press. ISBN:978-0-203-91100-6. مؤرشف من الأصل في 2019-10-25.

لبيولوجيا دارت قفزة كبيرة ملي طور أنطوني فان ليڤينهوك لميكروسكوپ، اللي خلاه يكتاشف الحيوانات المنوية و البكتيريا و كائنات مجهرية مختالفة. و حتى العالم الهولندي يان زفامردام كان عندو دور مهم ف تطوير علم لبخوش، و ساعد بزاف فإرساء تقنيات أساسية بحال الترشيح والتلوين المجهري.

التقدم فالدراسات ديال الهجرة خلا العولاما يركزوا بزاف على أهمية الخلية، و من بداية القرن التسعطاش، بدا العولاما شوان و شلايدن كيعززو فكرة بلي الوحدة الأساسية ف الكائنات الحية هي الخلية، و بلي الخلايا الفردية عندها خصائص الحياة، ولكن رفضو فكرة بلي جميع الخلايا كتنتج من إنقسام خلايا خرة. ولكن بفضل أعمال روبرت ريماك و رودولف فيرشو، تقبلو العولاما هاد الفكرة ديال إنقسام الخلايا بحلول ستينيات القرن التسعطاش، و هاد الشي اللي تسمى ب نظرية الخلية.

ف نفس الوقت، أهمية علم التصنيف كانت كتزاد، و بداو المؤرخين الطبيعيين كيركزو عليه. لينيوس فـ 1735 نشر منهاج ديال مبادئ التصنيف للعالم الطبيعي، و بعض هاد المبادئ مزالين كيتستعملو حتى دابا. و ف نص القرن التمنطاش، عطى لينيوس سميات علمية لجميع النواع. ف هاد القرن براسو، ظهر العالم الفرانساوي جورج دي بوفون، اللي كان كيشير لإمكانية وجود سلف مشترك. وخا كان معارض لنظرية التطور، ولايني كان شخصية محورية ف التاريخ ديال الفكر التطوري، حيث خدمتو أثرات على نظريات جان باتيست لامارك و تشارلز داروين.

 مصادر 


تصنيف:لعولوم
تصنيف:مقالات د مسابقة ويكيپيديا ب الداريجة غشت 2024